02021R1056 — SL — 30.06.2021 — 000.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B UREDBA (EU) 2021/1056 EVROPSKEGA PARLAMENTA IN SVETA z dne 24. junija 2021 o vzpostavitvi Sklada za pravični prehod (UL L 231 30.6.2021, str. 1)





popravljena z:









▼B

UREDBA (EU) 2021/1056 EVROPSKEGA PARLAMENTA IN SVETA

z dne 24. junija 2021

o vzpostavitvi Sklada za pravični prehod







Člen 1

Predmet urejanja in področje uporabe

Ta uredba vzpostavlja Sklad za pravični prehod (SPP), s katerim se zagotavlja podpora ljudem, gospodarstvom in okolju na območjih, ki se soočajo z resnimi socialno-ekonomskimi izzivi, izhajajočimi iz procesa prehoda na energetske in podnebne cilje Unije za leto 2030, kakor so določeni v točki 11 člena 2 Uredbe (EU) 2018/1999 Evropskega parlamenta in Sveta ( 1 ) ter na podnebno nevtralno gospodarstvo Unije do leta 2050.

Določa specifični cilj SPP, njegovo geografsko pokritost in sredstva, področje uporabe njegove podpore glede na cilj „naložbe za delovna mesta in rast“ iz točke (a) člena 5(2) Uredbe (EU) 2021/1060 ter posebne določbe za načrtovanje programov in kazalnike, ki so potrebni za spremljanje.

Člen 2

Specifični cilj

V skladu z drugim pododstavkom člena 5(1) Uredbe (EU) 2021/1060 SPP prispeva k enotnemu specifičnemu cilju omogočanja regijam in ljudem, da obravnavajo socialne, zaposlitvene, gospodarske in okoljske učinke, ki jih ima prehod na energetske in podnebne cilje Unije za leto 2030 in na podnebno nevtralno gospodarstvo Unije do leta 2050 na podlagi Pariškega sporazuma.

Člen 3

Geografska pokritost in sredstva v okviru cilja „naložbe za delovna mesta in rast“

1. SPP podpira cilj „naložbe za delovna mesta in rast“ v vseh državah članicah.

2. Sredstva SPP v okviru cilja „naložbe za delovna mesta in rast“, ki so na voljo za proračunsko obveznost za obdobje 2021–2027, znašajo 7 500 000 000 EUR v cenah iz leta 2018, kot je določeno v točki (g) člena 110(1) Uredbe (EU) 2021/1060.

3. Sredstva iz odstavka 2 se lahko, odvisno od primera, povečajo z dodatnimi sredstvi, dodeljenimi v proračunu Unije, in drugimi sredstvi v skladu z veljavnim temeljnim aktom.

4. Komisija z izvedbenim aktom sprejme odločitev, s katero določi letno razdelitev razpoložljivih sredstev, tudi morebitnih dodatnih sredstev iz odstavka 3, po državah članicah v skladu z dodelitvami iz Priloge I.

Člen 4

Sredstva iz Instrumenta Evropske unije za okrevanje

1. Ukrepi iz člena 1(2) Uredbe (EU) 2020/2094 se v okviru te uredbe izvajajo iz sredstev v znesku 10 000 000 000 EUR v cenah iz leta 2018, kakor je določeno v drugem pododstavku člena 109(1) Uredbe (EU) 2021/1060 ter ob upoštevanju člena 3(3), (4), (7) in (9) Uredbe (EU) 2020/2094.

Ta znesek šteje za druga sredstva iz člena 3(3) te uredbe. Kot je določeno v členu 3(1) Uredbe (EU) 2020/2094, ta znesek pomeni zunanje namenske prejemke za namen člena 21(5) finančne uredbe.

2. Znesek iz odstavka 1 tega člena se da na voljo za proračunsko obveznost v okviru cilja „naložbe za delovna mesta in rast“ za leta 2021 do 2023, poleg sredstev iz člena 3, kot sledi: — 2021: 2 000 000 000 EUR, — 2022: 4 000 000 000 EUR, — 2023: 4 000 000 000 EUR.

Iz sredstev iz prvega pododstavka se da na voljo znesek v višini 15 600 000 EUR v cenah iz leta 2018 za upravne odhodke.

3. Letna razdelitev zneska iz prvega pododstavka odstavka 1 tega člena po državah članicah se v skladu z dodelitvami iz Priloge I vključi v sklep Komisije iz člena 3(4).

4. Z odstopanjem od člena 14(3) finančne uredbe se pravila o sprostitvi obveznosti iz poglavja IV naslova VII Uredbe (EU) 2021/1060 uporabljajo za proračunske obveznosti, ki temeljijo na sredstvih iz odstavka 1 tega člena. Z odstopanjem od točke (c) člena 12(4) finančne uredbe se ta sredstva ne uporabijo za naslednika zadevnega programa ali ukrepa.

5. Plačila za programe se knjižijo na najstarejšo odprto obveznost SPP, začenši z obveznostmi, ki se nanašajo na sredstva iz prvega pododstavka odstavka 1, dokler niso izčrpana.

Člen 5

Mehanizem zelenega nagrajevanja

1. Kadar se na podlagi člena 3(3) sredstva SPP povečajo pred 31. decembrom 2024, se dodatna sredstva razdelijo med države članice na podlagi nacionalnih deležev iz Priloge I.

2. Kadar se na podlagi člena 3(3) te uredbe sredstva SPP povečajo po 31. decembru 2024, se dodatna sredstva razdelijo med države članice v skladu z metodologijo iz drugega pododstavka tega odstavka na podlagi emisij toplogrednih plinov iz njihovih industrijskih obratov v obdobju od leta 2018 do zadnjega leta, za katero so na voljo podatki, sporočeni v skladu s členom 7 Uredbe (ES) št. 166/2006 Evropskega parlamenta in Sveta ( 2 ). Sprememba emisij toplogrednih plinov posamezne države članice se izračuna z združevanjem emisij toplogrednih plinov samo tistih regij na ravni NUTS 3, ki so bile opredeljene v območnih načrtih za pravični prehod v skladu s členom 11(1) te uredbe.

Dodelitev dodatnih sredstev za posamezno državo članico se določi v skladu z naslednjim:

(a) za države članice, ki so dosegle zmanjšanje emisij toplogrednih plinov, se zmanjšanje na ravni posamezne države članice izračuna tako, da se raven emisij v zadnjem referenčnem letu izrazi kot odstotek emisij, ugotovljenih v letu 2018; za države članice, ki niso dosegle zmanjšanja emisij toplogrednih plinov, je ta odstotek 100;

(b) končni delež za posamezno državo članico se izračuna tako, da se nacionalne deleže iz Priloge I, deli z odstotki, ki izhajajo iz točke (a); in

(c) rezultat, ki izhaja iz izračuna na podlagi točke (b) se prevrednoti na način, da znaša 100 %.

3. Države članice dodatna sredstva vključijo v svoje programe in v skladu s členom 24 Uredbe (EU) 2021/1060 predložijo spremembo programa.

Člen 6

Specifične dodelitve za najbolj oddaljene regije in otoke

Ko države članice v skladu s členom 11(1) pripravljajo območne načrte za pravični prehod, upoštevajo zlasti razmere na otokih in v najbolj oddaljenih regijah, ki se soočajo z resnimi socialno-ekonomskimi izzivi, izhajajočimi iz procesa prehoda na energetske in podnebne cilje Unije za leto 2030 ter na podnebno nevtralno gospodarstvo Unije do leta 2050, pri čemer upoštevajo njihove specifične potrebe, kot so priznane v členih 174 in 349 PDEU.

Kadar države članice taka območja vključijo v svoje območne načrte za pravični prehod, določijo specifičen znesek, dodeljen tem območjem, z ustrezno utemeljitvijo, pri čemer upoštevajo specifične izzive, s katerimi se soočajo ta območja.

Člen 7

Pogojni dostop do sredstev

1. Kadar se država članica ni zavezala, da bo uresničila cilj, da Unija do leta 2050 postane podnebno nevtralna, se le 50 % letnih dodelitev, določenih zanjo v skladu s členom 3(4) in členom 4(3), da na voljo za načrtovanje programov in vključi v prednostne naloge.

Z odstopanjem od člena 10(1) te uredbe se preostalih 50 % letnih dodelitev ne vključi v prednostne naloge. V takih primerih je v zvezi s programi, ki se podpirajo iz SPP in se predložijo v skladu s členom 21 Uredbe (EU) 2021/1060, v razpredelnico iz točke (g)(ii) člena 22(3) navedene uredbe vključenih le 50 % letnih dodelitev SPP. V razpredelnici iz točke (g)(i) člena 22(3) navedene uredbe so ločeno navedene dodelitve, ki so na voljo za načrtovanje programov, in dodelitve, ki niso načrtovane.

2. Komisija program, ki vsebuje prednostno nalogo SPP, ali njegovo morebitno spremembo odobri le, če so upoštevane zahteve iz načrtovanega dela dodelitve v skladu z odstavkom 1.

3. Takoj ko se država članica zaveže, da bo uresničila cilj, da Unija do leta 2050 postane podnebno nevtralna, lahko v skladu s členom 24 Uredbe (EU) 2021/1060 predloži zahtevo za spremembo vsakega programa, ki vključuje podporo iz SPP, in vključi nenačrtovane dodelitve, za katere obveznosti niso prenehale.

4. Proračunske obveznosti bodo prevzete na podlagi razpredelnice iz točke (g)(i) člena 22(3) Uredbe (EU) 2021/1060. Obveznosti v zvezi z nenačrtovanimi dodelitvami se ne uporabijo za plačila in se ne vključijo v osnovo za izračun predhodnega financiranja v skladu s členom 90 navedene uredbe, dokler niso na voljo za načrtovanje programov v skladu z odstavkom 3 tega člena.

Z odstopanjem od člena 105 Uredbe (EU) 2021/1060 proračunske obveznosti za predhodno leto, ki se nanašajo na nenačrtovane dodelitve, v naslednjem letu v celoti prenehajo, če se država članica do 31. decembra katerega koli leta, začenši z letom 2022, ne zaveže uresničitvi cilja, da Unija do leta 2050 postane podnebno nevtralna.

Člen 8

Obseg podpore

1. SPP podpira samo dejavnosti, ki so neposredno povezane z njegovim specifičnim ciljem, kakor je določen v členu 2, in prispevajo k izvajanju območnih načrtov za pravični prehod, pripravljenih v skladu s členom 11.

2. V skladu z odstavkom 1 SPP podpira izključno naslednje dejavnosti: (a) produktivne naložbe v MSP, tudi mikropodjetja in zagonska podjetja, ki vodijo k povečani gospodarski raznovrstnosti, modernizaciji in preusmeritvi; (b) naložbe v ustanavljanje novih podjetij, tudi prek podjetniških inkubatorjev in svetovalnih storitev, ki vodijo k ustvarjanju delovnih mest; (c) naložbe v raziskovalne in inovacijske dejavnosti, tudi na univerzah in javnih raziskovalnih organizacijah, ter v promocijo prenosa naprednih tehnologij; (d) naložbe v uvajanje tehnologije ter v sisteme in infrastrukturo za cenovno dostopno čisto energijo, vključno s tehnologijami za shranjevanje energije, ter v zmanjšanje emisij toplogrednih plinov; (e) naložbe v energijo iz obnovljivih virov v skladu z Direktivo (EU) 2018/2001 Evropskega parlamenta in Sveta ( 3 ), vključno s trajnostnimi merili iz navedene direktive, in v energetsko učinkovitost, tudi za namene zmanjšanja energetske revščine; (f) naložbe v pametno in trajnostno lokalno mobilnost, vključno z razogljičenjem lokalnega prometnega sektorja in njegove infrastrukture; (g) sanacija in posodobitev omrežij za daljinsko ogrevanje z namenom izboljšanja energetske učinkovitosti sistemov daljinskega ogrevanja in naložbe v proizvodnjo toplote, če so naprave za proizvodnjo toplote oskrbovane izključno z obnovljivimi viri energije; (h) naložbe v digitalizacijo, digitalne inovacije in digitalno povezljivost; (i) naložbe v obnovo in dekontaminacijo degradiranih območij, sanacijo tal za rabo ter po potrebi tudi projekte za zeleno infrastrukturo in za spremembo namena, ob upoštevanju načela „onesnaževalec plača“; (j) naložbe za krepitev krožnega gospodarstva, tudi s preprečevanjem odpadkov, zmanjšanjem njihovega obsega, učinkovito rabo virov, ponovno uporabo, popravilom in recikliranjem; (k) izpopolnjevanje in prekvalifikacija delavcev in iskalcev zaposlitve; (l) pomoč iskalcem zaposlitve pri iskanju zaposlitve; (m) dejavno vključevanje iskalcev zaposlitve; (n) tehnična pomoč; (o) druge dejavnosti na področju izobraževanja in socialnega vključevanja, med drugim, kadar je to ustrezno utemeljeno, naložbe v infrastrukturo za potrebe centrov za usposabljanje ter ustanov za varstvo otrok in oskrbo starejših, kot je navedeno v območnih načrtih za pravični prehod v skladu s členom 11.

Poleg tega lahko SPP na območjih, opredeljenih kot območja, ki prejemajo pomoč za namene iz točk (a) in (c) člena 107(3) PDEU, podpira produktivne naložbe v podjetja, ki niso MSP, če so bile take naložbe odobrene kot del območnega načrta za pravični prehod na podlagi informacij, zahtevanih na podlagi točke (h) člena 11(2) te uredbe. Take naložbe so upravičene le, če so potrebne za izvajanje območnega načrta za pravični prehod, kadar prispevajo k prehodu na podnebno nevtralno gospodarstvo Unije do leta 2050 in k uresničevanju zadevnih okoljskih ciljev, kadar je njihova podpora potrebna za ustvarjanje delovnih mest na opredeljenem območju in kadar skladno s točko 27 člena 2 Uredbe (EU) 2021/1060 ne vodijo k premestitvi.

SPP lahko podpira tudi naložbe za zmanjšanje emisij toplogrednih plinov iz dejavnosti, navedenih v Prilogi I k Direktivi 2003/87/ES, če so bile take naložbe odobrene kot del območnega načrta za pravični prehod na podlagi informacij, zahtevanih na podlagi točke (i) člena 11(2) te uredbe. Take naložbe so upravičene le, če so potrebne za izvajanje območnega načrta za pravični prehod.

Člen 9

Izvzetje iz obsega podpore

SPP ne podpira:

(a) razgradnje ali gradnje jedrskih elektrarn;

(b) proizvodnje, predelave ter trženja tobaka in tobačnih izdelkov;

(c) podjetij v težavah, kakor so opredeljena v točki 18 člena 2 Uredbe Komisije (EU) št. 651/2014 ( 4 ), razen če je to odobreno na podlagi začasnih pravil o državni pomoči, določenih zaradi obravnavanja izjemnih okoliščin, ali v okviru pomoči de minimis za podporo naložbam, s katerimi se v sklopu procesa energetskega prehoda zmanjšujejo stroški za energijo;

(d) naložb, povezanih s proizvodnjo, predelavo, prevozom, distribucijo, skladiščenjem ali zgorevanjem fosilnih goriv.

Člen 10

Načrtovanje sredstev SPP

1. Sredstva SPP se za kategorije regij, v katerih se nahajajo zadevna območja, načrtujejo na podlagi območnih načrtov za pravični prehod, ki so oblikovani v skladu s členom 11 in jih Komisija odobri kot del programa ali spremembe programa. Načrtovana sredstva so v obliki enega ali več posebnih programov ali ene ali več prednostnih nalog v okviru programov.

Komisija program ali njegovo morebitno spremembo odobri le, če je opredelitev območij, ki jih je proces prehoda najbolj prizadel, v ustreznem območnem načrtu za pravični prehod ustrezno utemeljena, takšen načrt pa je skladen s celovitim nacionalnim energetskim in podnebnim načrtom zadevne države članice.

2. Prednostna naloga ali prednostne naloge SPP zajemajo sredstva SPP, ki jih sestavlja celota ali del dodelitev SPP za države članice, in sredstva, prerazporejena v skladu s členom 27 Uredbe (EU) 2021/1060. Skupni znesek sredstev ESRR in ESS+, prerazporejen na SPP, ne presega trikratnega zneska podpore iz SPP za navedeno prednostno nalogo, brez sredstev iz člena 4(1) te uredbe.

3. V skladu s členom 112 Uredbe (EU) 2021/1060 stopnja sofinanciranja, ki se uporablja za regijo, v kateri se nahaja območje ali območja, opredeljena v območnih načrtih za pravični prehod v skladu s členom 11 te uredbe, za prednostno nalogo ali prednostne naloge SPP, ni višja od: (a) 85 % za manj razvite regije; (b) 70 % za regije v prehodu; (c) 50 % za bolj razvite regije.

Člen 11

Območni načrt za pravični prehod

1. Države članice skupaj z ustreznimi lokalnimi in regionalnimi organi zadevnih območij pripravijo enega ali več območnih načrtov za pravični prehod, v katerih je zajeto eno ali več prizadetih območij, ki ustrezajo regijam na ravni NUTS 3, ali delom teh območij, v skladu s predlogo iz Priloge II. To so območja, ki so na podlagi gospodarskih in socialnih učinkov prehoda najbolj prizadeta, zlasti glede pričakovanega prilagajanja delavcev ali izgube delovnih mest v proizvodnji in uporabi fosilnih goriv ter potreb po preoblikovanju proizvodnih procesov industrijskih obratov z največjo intenzivnostjo toplogrednih plinov.

2. V območnem načrtu za pravični prehod so navedeni naslednji elementi: (a) opis procesa prehoda na podnebno nevtralno gospodarstvo na nacionalni ravni, vključno s časovnico ključnih ukrepov za prehod na energetske in podnebne cilje Unije za leto 2030 ter na podnebno nevtralno gospodarstvo Unije do leta 2050, ki so skladni z najnovejšo različico celovitega nacionalnega energetskega in podnebnega načrta; (b) utemeljitev opredelitve območij kot območij, ki jih je proces prehoda iz točke (a) tega odstavka najbolj prizadel in jih bo podpiral SPP, v skladu z odstavkom 1; (c) ocena izzivov, s katerimi se pri prehodu soočajo najbolj prizadeta območja, če so bila opredeljena, vključno s socialnimi, gospodarskimi in okoljskimi učinki prehoda na podnebno nevtralno gospodarstvo Unije do leta 2050, pri čemer so v tej oceni opredeljeni potencialno število prizadetih in izgubljenih delovnih mest, tveganje depopulacije ter razvojne potrebe in cilji, ki jih je treba izpolniti do leta 2030 in so povezani s preoblikovanjem ali zaprtjem dejavnosti z visoko intenzivnostjo toplogrednih plinov na teh območjih; (d) opis pričakovanega prispevka podpore SPP pri obravnavanju socialnih, demografskih, gospodarskih, zdravstvenih in okoljskih učinkov prehoda na podnebno nevtralno gospodarstvo Unije do leta 2050, vključno s pričakovanim prispevkom v smislu ustvarjanja in ohranjanja delovnih mest; (e) ocena skladnosti načrta z drugimi ustreznimi nacionalnimi, regionalnimi ali teritorialnimi strategijami in načrti; (f) opis mehanizmov upravljanja, ki jih sestavljajo partnerstva, načrtovani ukrepi spremljanja in vrednotenja ter odgovorna telesa; (g) opis vrste predvidenih operacij in njihovega pričakovanega prispevka k lajšanju učinka prehoda; (h) v primeru podpore za produktivne naložbe v podjetja, ki niso MSP, okviren seznam operacij in podjetij, ki se podpirajo, ter utemeljitev potrebnosti take podpore na podlagi analize vrzeli, ki dokazuje, da bi brez naložbe pričakovana izguba delovnih mest presegla pričakovano število ustvarjenih delovnih mest; (i) v primeru podpore za naložbe, namenjene zmanjšanju emisij toplogrednih plinov iz dejavnosti, navedenih v Prilogi I k Direktivi 2003/87/ES, seznam operacij, ki bodo podprte, ter utemeljitev, da prispevajo k prehodu na podnebno nevtralno gospodarstvo in vodijo v znatno zmanjšanje emisij toplogrednih plinov, ki je precej pod ustreznimi referenčnimi vrednostmi, določenimi za brezplačno dodelitev na podlagi Direktive 2003/87/ES, ter ob zagotovitvi, da so te operacije potrebne za zaščito znatnega števila delovnih mest; (j) sinergije in dopolnjevanje z drugimi ustreznimi programi Unije za obravnavanje opredeljenih razvojnih potreb in (k) sinergije in dopolnjevanje z načrtovano podporo iz drugih stebrov mehanizma za pravični prehod.

3. V pripravo in izvajanje območnih načrtov za pravični prehod so vključeni ustrezni partnerji v skladu s členom 8 Uredbe (EU) 2021/1060 ter po potrebi Evropska investicijska banka in Evropski investicijski sklad.

4. Območni načrti za pravični prehod so skladni z ustreznimi teritorialnimi strategijami iz člena 29 Uredbe (EU) 2021/1060 in ustreznimi strategijami pametne specializacije, celovitimi nacionalnimi energetskimi in podnebnimi načrti ter evropskim stebrom socialnih pravic.

Če je treba zaradi obnovitve celovitega nacionalnega energetskega in podnebnega načrta na podlagi člena 14 Uredbe (EU) 2018/1999 spremeniti območni načrt za pravični prehod, se to opravi v okviru vmesnega pregleda v skladu s členom 18 Uredbe (EU) 2021/1060.

5. Kadar nameravajo države članice izrabiti možnost prejemanja podpore v okviru drugih stebrov mehanizma za pravični prehod, se v območnem načrtu za pravični prehod določijo sektorji in tematska področja, ki bodo predvidoma podprti v okviru teh stebrov.

Člen 12

Kazalniki

1. Skupni kazalniki učinkov in rezultatov, kakor so določeni v Prilogi III, ter, ob ustrezni utemeljitvi v območnem načrtu za pravični prehod, kazalniki učinkov in rezultatov, specifični za posamezen program, se uporabijo v skladu s točko (a) drugega pododstavka člena 16(1), točko(d)(ii) člena 22(3) in točko (b) člena 42(2) Uredbe (EU) 2021/1060.

2. Za kazalnike učinkov so izhodiščne vrednosti določene pri nič. Mejniki za leto 2024 in cilji za leto 2029 so kumulativni. Potem ko Komisija odobri zahtevo za spremembo programa, predloženo na podlagi člena 18(3) Uredbe (EU) 2021/1060, se ciljev ne revidira.

3. Kadar prednostna naloga SPP podpira dejavnosti iz točke (k), (l) ali (m) člena 8(2), se podatki o kazalnikih za udeležence posredujejo le, kadar so na voljo vsi podatki v zvezi s posameznim udeležencem, zahtevanih v skladu s Prilogo III.

Člen 13

Finančni popravki

Komisija lahko na podlagi pregleda končnega poročila o smotrnosti programa izvede finančne popravke v skladu s členom 104 Uredbe (EU) 2021/1060, kadar je pri enem ali več kazalnikih učinkov doseženih manj kot 65 % določenega cilja.

Finančni popravki morajo biti sorazmerni z dosežki in se ne uporabijo, kadar cilji niso bili doseženi zaradi socialno-ekonomskih ali okoljskih dejavnikov, bistvenih sprememb gospodarskih ali okoljskih razmer v zadevni državi članici ali zaradi višje sile, ki resno vpliva na izvajanje zadevnih prednostnih nalog.

Člen 14

Pregled

Komisija do 30. junija 2025 pregleda izvajanje SPP z vidika specifičnega cilja iz člena 2, pri čemer upošteva morebitne spremembe Uredbe (EU) 2020/852 in podnebne cilje Unije iz Uredbe Evropskega parlamenta in Sveta o vzpostavitvi okvira za doseganje podnebne nevtralnosti in spremembi uredb (ES) št. 401/2009 in (EU) 2018/1999 (evropska podnebna pravila) ter razvoj pri izvajanju naložbenega načrta za trajnostno Evropo. Komisija na tej podlagi Evropskemu parlamentu in Svetu predloži poročilo, ki so mu lahko priloženi zakonodajni predlogi.

Člen 15

Začetek veljavnosti

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA I

DODELITVE PO DRŽAVAH ČLANICAH







Dodelitve iz Instrumenta Evropske unije za okrevanje Dodelitve iz sredstev večletnega finančnega okvira Dodelitve skupaj Delež posamezne države članice glede na celoto Belgija 95 71 166 0,95 % Bolgarija 673 505 1 178 6,73 % Češka 853 640 1 493 8,53 % Danska 46 35 81 0,46 % Nemčija 1 288 966 2 254 12,88 % Estonija 184 138 322 1,84 % Irska 44 33 77 0,44 % Grčija 431 324 755 4,31 % Španija 452 339 790 4,52 % Francija 535 402 937 5,35 % Hrvaška 97 72 169 0,97 % Italija 535 401 937 5,35 % Ciper 53 39 92 0,53 % Latvija 100 75 174 1,00 % Litva 142 107 249 1,42 % Luksemburg 5 4 8 0,05 % Madžarska 136 102 237 1,36 % Malta 12 9 21 0,12 % Nizozemska 324 243 567 3,24 % Avstrija 71 53 124 0,71 % Poljska 2 000 1 500 3 500 20,00 % Portugalska 116 87 204 1,16 % Romunija 1 112 834 1 947 11,12 % Slovenija 134 101 235 1,34 % Slovaška 239 179 418 2,39 % Finska 242 182 424 2,42 % Švedska 81 61 142 0,81 % EU27 10 000 7 500 17 500 100,00 %

Dodelitve v milijonih EUR v cenah iz leta 2018 in pred odbitki za tehnično pomoč in upravne odhodke (skupni zneski se morda ne ujemajo zaradi zaokroževanja navzgor ali navzdol)









PRILOGA II

PREDLOGA ZA OBMOČNE NAČRTE ZA PRAVIČNI PREHOD

1. Oris procesa prehoda in opredelitev najbolj prizadetih območij v državi članici

Besedilno polje [12000]

Sklic: točka (a) člena 11(2)

1.1 Oris pričakovanega procesa prehoda na energetske in podnebne cilje Unije za leto 2030 ter na podnebno nevtralno gospodarstvo Unije do leta 2050 v skladu s cilji celovitih nacionalnih energetskih in podnebnih načrtov ter drugimi obstoječimi načrti za prehod s časovnico za prenehanje ali zmanjševanje dejavnosti, kot so pridobivanje premoga in lignita ali proizvodnja električne energije iz premoga

Sklic: točka (b) člena 11(2)

1.2 Opredelitev območij, za katera se pričakuje, da bodo najbolj prizadeta, in utemeljitev te izbire z ustrezno oceno gospodarskih in zaposlitvenih učinkov na podlagi orisa razdelka 1.1

Sklic: člen 6

1.3 Opredelitev najbolj oddaljenih regij in otokov s specifičnimi izzivi na območjih, navedenih v razdelku 1.1, in specifični zneski, dodeljeni tem območjem, z ustrezno utemeljitvijo

2. Ocena izzivov, povezanih s prehodom, za vsako opredeljeno območje

2.1 Ocena gospodarskih, socialnih in območnih učinkov prehoda na podnebno nevtralno gospodarstvo Unije do leta 2050

Sklic: točka (c) člena 11(2)

Besedilno polje [12000]

Opredelitev prizadetih gospodarskih dejavnosti in industrijskih sektorjev, ločeno po:

— nazadujočih sektorjih, za katere se pričakuje, da bodo zaradi prehoda z dejavnostmi prenehali oziroma jih znatno zmanjšali, vključno z ustrezno časovnico;

— sektorjih v preoblikovanju, za katere se pričakuje, da se bodo preoblikovali v smislu dejavnosti, procesov in proizvodov.

Za vsako od teh vrst sektorjev:

— pričakovana izguba delovnih mest in potrebe po prekvalifikaciji, ob upoštevanju napovedi potreb po znanju in spretnostih;

— možnosti za diverzifikacijo gospodarstva in razvojne priložnosti.

2.2 Razvojne potrebe in cilji do leta 2030 z namenom doseči podnebno nevtralno gospodarstvo Unije do leta 2050

Sklic: točka (d) člena 11(2)

Besedilno polje [6000]

— razvojne potrebe za reševanje izzivov, povezanih s prehodom

— cilji in rezultati, ki naj bi se dosegli z izvajanjem prednostne naloge SPP, vključno s pričakovanim prispevkom v smislu ustvarjanja in ohranjanja delovnih mest

2.3 Skladnost z drugimi ustreznimi nacionalnimi, regionalnimi ali območnimi strategijami in načrti

Sklic: točka (e) člena 11(2)

Besedilno polje [6000]

— strategije pametne specializacije

— območne strategije iz člena 29 Uredbe (EU) 2021/…

— drugi regionalni ali nacionalni razvojni načrti

2.4 Predvidene vrste operacij

Besedilno polje [12000]

Sklic: točka (g) člena 11(2)

— predvidene vrste operacij in njihov pričakovani prispevek k lajšanju učinka prehoda

Sklic: točka (h) člena 11(2)

Izpolnite le, če se podpora zagotavlja produktivnim naložbam v podjetja, ki niso MSP:

— okviren seznam operacij in podjetij, ki se podpirajo ter za vsako izmed njih utemeljitev potrebnosti take podpore na podlagi analize vrzeli, ki dokazuje, da bi pričakovana izguba delovnih mest brez naložb presegla pričakovano število novih delovnih mest

Ta razdelek posodobite ali izpolnite tako, da revidirate območni načrt za pravični prehod, odvisno od odločitve o zagotovitvi takšne podpore.

Sklic: točka (i) člena 11(2)

Izpolnite le, če se podpora zagotavlja naložbam za zmanjšanje emisij toplogrednih plinov iz dejavnosti, navedenih v Prilogi I k Direktivi 2003/87/ES:

— seznam operacij, ki bodo podprte, ter utemeljitev, da prispevajo k prehodu na podnebno nevtralno gospodarstvo in vodijo v znatno zmanjšanje emisij toplogrednih plinov, ki je precej pod ustreznimi referenčnimi vrednostmi, določenimi za brezplačno dodelitev na podlagi Direktive 2003/87/ES, v primeru, da so potrebne za zaščito znatnega števila delovnih mest

Ta razdelek posodobite ali izpolnite tako, da revidirate območni načrt za pravični prehod, odvisno od odločitve o zagotovitvi takšne podpore.

Sklic: točka (j) člena 11(2)

— sinergije in dopolnjevanje predvidenih operacij z drugimi ustreznimi programi Unije v okviru cilja „naložbe za delovna mesta in rast“ (ki podpirajo proces prehoda), drugimi finančnimi instrumenti (Sklad za modernizacijo sistema Unije za trgovanje z emisijami) za obravnavanje opredeljenih razvojnih potreb

Sklic: točka (k) člena 11(2) in člen 11(5)

— sinergije in dopolnjevanje z načrtovano podporo iz drugih stebrov mehanizma za pravični prehod

— sektorji in tematska področja, ki bodo predvidoma podprti v okviru drugih stebrov

3. Mehanizmi upravljanja

Sklic: točka (f) člena 11(2)

Besedilno polje [5000]

3.1 Partnerstvo

— ureditve za sodelovanje partnerjev pri pripravi, izvajanju, spremljanju in vrednotenju območnega načrta za pravični prehod

— izid javnega posvetovanja

3.2. Spremljanje in vrednotenje

— spremljanje in vrednotenje načrtovanih ukrepov, vključno s kazalniki za merjenje zmožnosti načrta, da doseže svoje cilje

3.3. Organ/organi za usklajevanje in spremljanje

Organ ali organi, odgovorni za usklajevanje in spremljanje izvajanja načrta, ter njegova oziroma njihova vloga.

4. Kazalniki učinkov ali rezultatov, specifični za posamezen program

Sklic: člen 12(1)

Izpolnite le, če so predvideni kazalniki, specifični za posamezen program:

— utemeljitev na podlagi predvidenih vrst operacij, da so kazalniki učinkov ali rezultatov, specifični za posamezen program, potrebni







Razpredelnica 1 Kazalniki učinkov Specifični cilj Identifikator [5] Kazalnik [255] Merska enota Mejnik (2024) Cilj (2029)







Razpredelnica 2 Kazalniki rezultatov Specifični cilj Identifikator [5] Kazalnik [255] Merska enota Izhodiščna ali referenčna vrednost Referenčno leto Cilj (2029) Vir podatkov [200] Opombe [200]









PRILOGA III

SKUPNI KAZALNIKI UČINKOV (RCO) IN SKUPNI KAZALNIKI REZULTATOV V ZVEZI S SKLADOM ZA PRAVIČNI PREHOD ( 5 )







Skupni kazalniki učinkov REGIO (RCO) in skupni kazalniki rezultatov REGIO (RCR) Učinki Rezultati RCO 01 – podprta podjetja (od tega: mikro, mala, srednja, velika) (*1)

RCO 02 – podjetja, podprta z nepovratnimi sredstvi

RCO 03 – podjetja, podprta s finančnimi instrumenti

RCO 04 – podjetja za nefinančno podporo

RCO 05 – podprta nova podjetja

RCO 07 – raziskovalne organizacije, ki sodelujejo v skupnih raziskovalnih projektih

RCO 10 – podjetja, ki sodelujejo z raziskovalnimi organizacijami ►C1

RCO 121a – podjetja, ki so podprta, da bi dosegla zmanjšanje emisij toplogrednih plinov iz dejavnosti, navedenih v Prilogi I k Direktivi 2003/87/ES ◄ RCR 01 – ustvarjena delovna mesta v podprtih subjektih RCR 102 – raziskovalna delovna mesta, ustvarjena v podprtih subjektih RCR 02 – zasebne naložbe, ki po vrednosti dosegajo javno podporo (od tega: nepovratna sredstva, finančni instrumenti) (*1) RCR 03 – Mala in srednja podjetja (MSP), ki uvajajo inovacije pri proizvodih in procesih RCR 04 – MSP, ki uvajajo inovacije pri trženju ali organizaciji RCR 05 – MSP, ki uvajajo inovacije interno RCR 06 – predložene patentne prijave RCR 29a – Predvidene emisije toplogrednih plinov iz dejavnosti, navedenih v Prilogi I k Direktivi 2003/87/ES, v podprtih podjetjih RCO 13 – vrednost digitalnih storitev, produktov in procesov, razvitih za podjetja RCR 11 – uporabniki novih in nadgrajenih javnih digitalnih storitev, produktov in procesov RCR 12 – uporabniki novih in nadgrajenih digitalnih storitev. produktov in procesov, ki jih razvijejo podjetja RCO 15 – ustvarjena zmogljivost za podjetniški inkubator RCR 17 – nova podjetja, ki preživijo na trgu RCR 18 – MSP, ki uporabljajo storitve inkubatorja po ustanovitvi podjetniškega inkubatorja RCO 101 – MSP, ki vlagajo v znanja in spretnosti za pametno specializacijo, industrijsko tranzicijo in podjetništvo RCR 97 – podprta vajeništva v MSP RCR 98 – zaposleni v MSP, ki zaključijo usposabljanje za znanja in spretnosti za pametno specializacijo, industrijsko tranzicijo in podjetništvo (glede na vrste znanj in spretnosti: tehnična, upravljavska, podjetniška, zelena, drugo) (*1) RCO 18 – stanovanja z boljšo energetsko učinkovitostjo RCO 19 – javne zgradbe z boljšo energetsko učinkovitostjo RCO 20 – novozgrajena ali izboljšana omrežja za daljinsko ogrevanje in hlajenje RCO 104 – število enot z visoko učinkovito soproizvodnjo RCR 26 – letna poraba primarne energije (od tega: stanovanja, javne zgradbe, podjetja, drugo) (*1) RCR 29 – ocenjene emisije toplogrednih plinov RCO 22 – dodatna proizvodna zmogljivost za energijo iz obnovljivih virov (od tega: električna energija, toplotna energija) (*1) RCR 31 – skupna proizvodnja energije iz obnovljivih virov (od tega: električna energija, toplotna energija) (*1) RCR 32 – dodatna nameščena operativna zmogljivost za energijo iz obnovljivih virov RCO 34 – dodatna zmogljivost za recikliranje odpadkov RCO 107 – naložbe v objekte za ločeno zbiranje odpadkov RCO 119 - odpadki, pripravljeni za ponovno uporabo RCR 47 – reciklirani odpadki RCR 48 –odpadki, uporabljeni kot surovine RCO 36 – zelena infrastruktura, podprta za druge namene in ne za prilagajanje na podnebne spremembe RCO 38 – površina podprtih saniranih zemljišč RCO 39 – površina, pokrita z nameščenimi sistemi za spremljanje onesnaženosti zraka RCR 50 – prebivalci, deležni ukrepov za kakovost zraka (*2) RCR 52 – sanirano zemljišče, ki se uporablja za zelene površine, socialna stanovanja, gospodarske ali druge namene RCO 55 – dolžina novih tramvajskih prog in prog podzemne železnice RCO 56 – dolžina obnovljenih ali posodobljenih tramvajskih prog in prog podzemne železnice RCO 57 – zmogljivost okolju prijaznih tirnih vozil za javni prevoz RCO 58 – podprta namenska kolesarska infrastruktura RCO 60 – mesta z novimi ali posodobljenimi digitaliziranimi sistemi mestnega prometa RCR 62 – število potnikov na leto, ki uporabljajo nov ali posodobljen javni prevoz RCR 63 – število potnikov na leto, ki uporabljajo nove ali posodobljene tramvajske proge in proge podzemne železnice RCR 64 – število potnikov na leto, ki uporabljajo namensko kolesarsko infrastrukturo RCO 61 – površina novih ali posodobljenih prostorov zavodov za zaposlovanje RCR 65 – število oseb na leto, ki uporabljajo nove ali posodobljene prostore zavodov za zaposlovanje RCO 66 – število otrok na razred v novih ali posodobljenih ustanovah za varstvo otrok RCO 67 – število otrok na razred v novih ali posodobljenih izobraževalnih ustanovah RCR 70 – število otrok na leto, ki uporabljajo nove ali posodobljene ustanove za varstvo otrok RCR 71 – število otrok na leto, ki uporabljajo nove ali posodobljene izobraževalne ustanove RCO 113 – prebivalci, zajeti v projektih v okviru celostnih ukrepov za socialno-ekonomsko vključevanje marginaliziranih skupnosti, gospodinjstev z nizkimi dohodki in prikrajšanih skupin (*2) RCO 69 – zmogljivost novih ali posodobljenih ustanov zdravstvenega varstva RCO 70 – zmogljivost novih ali posodobljenih ustanov socialnega varstva (razen stanovanj) RCR 72 – število oseb na leto, ki uporabljajo nove ali posodobljene storitve e-zdravstvenega varstva RCR 73 – število oseb na leto, ki uporabljajo nove ali posodobljene ustanove zdravstvenega varstva RCR 74 – število oseb na leto, ki uporabljajo nove ali posodobljene ustanove socialnega varstva Skupni neposredni kazalniki učinkov (EECO) in skupni neposredni kazalniki rezultatov (EECR) za udeležence (1) (2) Učinki Rezultati EECO 01 – brezposelni, vključno z dolgotrajno brezposelnimi (*2) EECO 02 – dolgotrajno brezposelni (*2) EECO 03 – neaktivni (*2) EECO 04 – zaposleni, vključno s samozaposlenimi (*2) EECO 05 – število otrok mlajših od 18 let (*2) EECO 06 – število mladih, starih med 18 in 29 let (*2) EECO 07 – število udeležencev, starih 55 let in več (*2) EECO 08 – z nižjo sekundarno izobrazbo ali manj (ISCED 0-2) (*2) EECO 09 – z višjo sekundarno (ISCED 3) ali postsekundarno izobrazbo (ISCED 4) (*2) EECO 10 – s terciarno izobrazbo (ISCED 5 do 8) (*2) EECO 11 – skupno število udeležencev (3) EECR 01 – udeleženci, ki po zaključku sodelovanja iščejo zaposlitev (*2) EECR 02 – udeleženci, ki so po zaključku sodelovanja vključeni v izobraževanje ali usposabljanje (*2) EECR 03 – udeleženci, ki so pridobili kvalifikacijo po zaključku sodelovanja (*2) EECR 04 – udeleženci, ki imajo po zaključku sodelovanja zaposlitev (vključno s samozaposlitvijo) (*2) ( *1 ) Razčlenitev se ne zahteva za načrtovanje programov temveč le za poročanje. ( *2 ) Podatki o katerih se poroča, so osebni podatki v skladu s členom 4(1) Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, str. 1). ( 1 ) Poročati je treba o vseh kazalnikih učinkov in rezultatov, povezanih z udeleženci. ( 2 ) Osebni podatki se razčlenijo po spolu (ženski, moški, nebinarne osebe, v skladu z nacionalnim pravom).

Če nekateri rezultati niso mogoči, podatkov za te rezultate ni treba zbrati ali sporočiti.

Kadar je ustrezno, se o skupnih kazalnikih učinkov poroča na podlagi ciljne skupine operacije.

Kadar se podatki pridobijo iz registrov ali enakovrednih virov, lahko države članice uporabijo nacionalne opredelitve. ( 3 ) Ta indikator se izračuna samodejno na podlagi skupnih kazalnikov učinkov v zvezi z zaposlitvenim statusom.